Document ID: /roh_data/filtered/Billingualer_Corpus_interleaved-de-rm.jsonl.gz/1756

This is a text translated from German to Rumantsch Grischun.
Einwohnerregister müssen harmonisiert werden

Der Bund schreibt den Kantonen und Gemeinden vor, die Einwohnerregister und andere amtliche Register zu harmonisieren. Dazu muss der Kanton Graubünden seine Gesetzgebung anpassen. Die Bündner Regierung hat die entsprechende Botschaft über das neue Gesetz über die Einwohnerregister verabschiedet. Der Grosse Rat wird das Geschäft in der Junisession behandeln.

Bisher führten der Bund, die Kantone und Gemeinden die verschiedenen Personenregister nicht nach einheitlichen Vorgaben. Das Bundesgesetz über die Harmonisierung der Einwohnerregister und anderer amtlicher Personenregister (Registerharmonisierungsgesetz) schreibt nun vor, die Personenregister in der Schweiz bis im Jahr 2010 zu vereinheitlichen. Um die Vorgaben des Bundes zu erfüllen, müssen die Kantone eine entsprechende Anschlussgesetzgebung erlassen.

Harmonisierte Register bringen Vorteile

Insbesondere die Einwohnerregister sowie die grossen Personenregister des Bundes im Zivilstands-, Ausländer- und Flüchtlingsbereich sind bezüglich Inhalt, Nomenklatur und Aktualität zu vereinheitlichen. Dabei müssen zugleich die Grundlagen geschaffen werden, um künftig eine standardisierte elektronische Datenübermittlung zu ermöglichen. Dies bringt Vorteile für den Bund, die Kantone und die Gemeinden und erlaubt ein effizienteres Arbeiten und vereinfachte Abläufe in den Verwaltungen. So wird die Volkszählung ab 2010 nicht mehr wie früher alle zehn Jahre mittels Papierfragebogen durchgeführt. Stattdessen soll das Bundesamt für Statistik die in den Registern vorhandenen Daten für statistische Auswertungen direkt viermal pro Jahr elektronisch nutzen können. Auch zukünftige E-Government-Projekte mit elektronischem Kontakt zwischen Einwohnern und Behörden profitieren von harmonisierten, elektronisch geführten Registern.

Im Kanton Graubünden sind von der vorgeschriebenen Harmonisierung vor allem die Einwohnerregister betroffen. Zudem müssen die Gemeinden ein sogenanntes Objektregister mit aktuellen Daten zu Gebäuden und Wohnungen führen. Aufgrund der zeitlichen Vorgaben des Bundes erliess die Regierung für den rechtzeitigen Vollzug bereits per 1. Oktober 2008 die notwendigen Übergangsbestimmungen. Die dort geregelten Harmonisierungsarbeiten sind zwischenzeitlich zu einem grossen Teil abgeschlossen. Mit dem vorliegenden Vorschlag der Regierung für ein Gesetz über die Einwohnerregister sollen diese nun definitiv abgelöst werden.

Auskunftsperson:

Regierungsrat Hansjörg Trachsel, Vorsteher Departement für Volkswirtschaft und Soziales, Tel. 081 257 23 01

Gremium: Regierung

Quelle: dt Standeskanzlei Graubünden

06.04.2010
Ils registers d'abitantas e d'abitants ston vegnir armonisads

La confederaziun prescriva als chantuns ed a las vischnancas d'armonisar ils registers d'abitantas e d'abitants sco er auters registers uffizials. Perquai sto il chantun Grischun adattar sia legislaziun. La regenza grischuna ha deliberà la missiva correspundenta tar la nova lescha davart ils registers d'abitantas e d'abitants. Il cussegl grond vegn a tractar la fatschenta en la sessiun da zercladur.

Fin ussa na vegnivan ils differents registers da persunas da la confederaziun, dals chantuns e da las vischnancas betg manads tenor princips unitars. La lescha federala davart l'armonisaziun dals registers d'abitants e d'auters registers uffizials da persunas (lescha davart l'armonisaziun dals registers) prescriva ussa d'unifitgar ils registers da persunas en Svizra fin l'onn 2010. Per pudair ademplir las prescripziuns da la confederaziun ston ils chantuns relaschar ina legislaziun executiva correspundenta.

Ils registers armonisads portan avantatgs

En spezial ils registers d'abitantas e d'abitants sco er ils gronds registers da persunas da la confederaziun en il sectur dal stadi civil, da las persunas estras sco er da las fugitivas e dals fugitivs ston vegnir unifitgads en quai che reguarda il cuntegn, la nomenclatura e l'actualitad. A medem temp sto vegnir stgaffida la basa per pussibilitar en l'avegnir ina transmissiun electronica standardisada da las datas. Quai porta avantatgs a la confederaziun, als chantuns ed a las vischnancas e permetta da lavurar en moda pli effizienta sco er da simplifitgar ils andaments en las administraziuns. A partir da l'onn 2010 n'ha la dumbraziun dal pievel numnadamain betg pli lieu sco pli baud mintga 10 onns cun agid da questiunaris sin palpiri. Empè da quai duai l'uffizi federal da statistica pudair utilisar directamain, quatter giadas per onn, las datas dals registers per far evaluaziuns statisticas sin via electronica. Er projects futurs dad e­government cun contact electronic tranter las abitantas ed ils abitants e las autoritads profiteschan da registers electronics armonisads.

Da l'armonisaziun prescritta èn pertutgads en il chantun Grischun cunzunt ils registers d'abitantas e d'abitants. Plinavant ston las vischnancas manar in uschenumnà register dals objects cun datas actualas davart ils edifizis e davart las abitaziuns. Pervia da l'urari da la confederaziun ha la regenza grischuna relaschà gia per il 1. d'october 2008 las disposiziuns transitoricas ch'èn stadas necessarias per exequir a temp la lescha federala. Las lavurs d'armonisaziun ch'èn regladas là èn vegnidas terminadas per gronda part en il fratemp. Cun la proposta actuala da la regenza per ina lescha davart ils registers d'abitantas e d'abitants duain ussa er questas disposiziuns vegnir remplazzadas definitivamain.

Infurmaziuns:

cusseglier guvernativ Hansjörg Trachsel, schef dal departament d'economia publica e fatgs socials, tel. 081 257 23 01

Gremi: regenza

Funtauna: rg chanzlia chantunala dal Grischun

06.04.2010